Document ID: 31976R3161

ΚΑΝΟΝΙΣΜΟΣ (ΕΟΚ) αριθ. 3161/76 ΤΗΣ ΕΠΙΤΡΟΠΗΣ της 22ας Δεκεμβρίου 1976 περί τροποποιήσεως του κανονισμού (ΕΟΚ) αριθ. 1624/76 όσο αφορά την προκαταβολή που δύναται να καταβληθεί έναντι της ενισχύσεως για το αποκορυφωμένο γάλα εις κόνιν που μετουσιώνεται ή μεταποιείται σε σύνθετες ζωοτροφές στο έδαφος άλλου Κράτους μέλους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 559/76(2) και ιδίως το άρθρο 10 παράγραφος 3 και το άρθρο 28,
τον κανονισμό (ΕΟΚ) αριθ. 968/68 του Συμβουλίου της 15ης Ιουλίου 1968 περί θεσπίσεως των γενικών κανόνων σχετικά με τη χορήγηση ενισχύσεων για το αποκορυφωμένο γάλα και το αποκορυφωμένο γάλα εις κόνιν που προορίζονται για τη διατροφή ζώων(3), όπως τροποποιήθηκε τελευταία από τον κανονισμό (ΕΟΚ) αριθ. 1530/76 (4), και ιδίως το άρθρο 3 παράγραφος 1 τρίτο εδάφιο,
Εκτιμώντας:
ότι ο κανονισμός (ΕΟΚ) αριθ. 1624/76 της Επιτροπής της 2αςΙουλίου 1976 περί των ειδικών διατάξεων σχετικά με την πληρωμή ενισχύσεως για το αποκορυφωμένο γάλα εις κόνιν που έχει μετουσιωθεί ή μεταποιηθεί σε σύνθετες ζωοτροφές στο έδαφος άλλου Κράτους μέλους(5), όπως τροποποιήθηκε τελευταία από τον κανονισμό (ΕΟΚ) αριθ. 2065/76(6), προβλέπει ότι κάτω από ορισμένες συνθήκες, δύναται να καταβληθεί μία προκαταβολή ανερχομένη κατά μέγιστο ποσό στο 75% της ενισχύσεως-
ότι για να διευκολυνθούν οι συναλλαγές και λαμβανομένων υπόψη των εξόδων χρηματοδοτήσεως που βαρύνουν τους επιχειρηματίες στις περιπτώσεις που γίνεται χρήση της δυνατοτήτος αυτής, φαίνεται σκόπιμο να αυξηθεί το ανώτατο επίπεδο της προκαταβολής στο 90%-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 παράγραφος 1 του κανονισμού (ΕΟΚ) αριθ.1624/76, το ποσοστό 75% αντικαθίσταται από αυτό του 90%.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 22 Δεκεμβρίου 1976.

Labels: 4
17
6